Sal ons 'n "griefskrif" / "voorleggingsbrief" saamstel? Ek dink ons moet 'n hele lys saamstel en by elke twintig name aan die WAT stuur. Uit gewoonte sal die WAT dan ook 'n donasietjie verwelkom (dit is hoegenaamd geen bedelbrief nie, en nog minder verpligtend - maar die organisasie kort ook ons steun).
Voeg asseblief, wat tegniese begrippe betref, ook ritopnemer by. Min mense weet daar is 'n toestel binne die meeste moderne motors wat die bestuurder se ryvermoë noteer soos 'n blackbox (vlugopnemer) Suidpunt (kontak) 08:27, 22 Januarie 2016 (UTC)
Ek het met Gerhard van Hussteen, Voorsitter van die Taalkommisie gepraat. Die voël en boom gemeenskappe het rade wat besluit oor die name van voëls en bome. Mariene seelewe het nie so 'n liggaam nie. Hy stel voor dat ons 'n lys saamstel van die seediere/plante wat ons name voor wil voor skep, dan die Wikigemeenskap 'n kans gee om te besluit op name, die lys vir die Taalkommissie te gee wat hulle dan sal ondersteun. Wat sal beteken dat die name voortaan gebruik sal word deur almal. Kommentaar? Groete! Oesjaar (kontak) 09:12, 22 Januarie 2016 (UTC)
Dit sou regtig gaaf wees as ons die inheemse streekstaalwoorde van 'n land se diere kon vertaal, soos ons eie skilpadbesie, wat die presiese leenvertaling uit Maleisies kan wees (jy gaan dit nie in Nederlands vind nie). Jy gaan wel snaakse name kry, soos die Javaanse luiperd wat "kewertier"/"kewerluiperd" word! Maar tog onderskei die "kewertier" hom van ons Kaapse luiperd. Suidpunt (kontak) 10:38, 22 Januarie 2016 (UTC)
Dis wat Duits vir my so interessant maak: dit is plooibaar. Jy het über ungelegte Eier gackern: "dinge bespreek wat nog nie aktueel is nie". Maar ek weet dit kan ook 'n effense nuanse kry van iets min of meer van moenie die gegewe perd in die bek kyk nie. (einem geschenkten Gaul sieht man nicht ins Maul) [Want dan kan jy presies sê hoe oud die perd is, watter geslag dit is, asook die toestand - in wese is mens dan ondankbaar]. Die naaste Afrikaanse vertaling waaraan ek kan dink vir jou "Eier"-frase is: moenie die bobbejaan agter die bult gaan haal nie (moenie jou probleme vooruitloop nie). Pasop ook: As jy van iemand sê: Hy het altyd 'n eiertjie te lê beteken dit 1. Daardie persoon val voortdurend iemand anders in die rede 2. Daardie persoon het altyd kommentaar/'n aanmerking op iets te lewer (al is hy geen kenner nie). Suidpunt (kontak) 13:03, 22 Januarie 2016 (UTC)
Of as ek jou vraag verkeerd verstaan het, knobbel is 'n erkende Afrikaanse woord. En as die Nederlands knobbel is, sal die Afrikaans waarskynlik ook knobbel wees. 'n Knobbel is meer van 'n knoets as 'n knoppie, sou ek sê. Winston (kontak) 13:28, 22 Januarie 2016 (UTC)
oldid dit is maklik om af te lees as jy 'permanent link' kliek dan verskyn die nommer bo aan die skerm in die balk. Oldid laat sien watter weergawe vertaal is.
Verder het ek ook vir Winston gevra omtrent die skryf van vreemdtalige-woordeboeke; waarop hy geantwoord het dat uitgewers (soos Pharos en Pearson) die rol nou oorneem. My aanname, wat hy ook bevestig het: hierdie winsgedrewe uitgewers sal nie kans sien om woordeboeke te druk wat nie hoog in aanvraag is nie. Ek het egter nog die vae hoop uitgespreek dat e-woordeboeke dalk eendag as oplossing kan dien. Kennis is nooit 'n verlies nie [dit het ek nie gesê nie, maar geïmpliseer].
Ek slaan die boek toe oop en is verstom wat hierdie regeringsorganisasie (die Akademie) bereik het binne 'n paar jaar (met ruim staatsubsidies, let wel). Hulle het invloed gehad in die bevordering van Nederlands op skool, Latyn, stamboomnavorsing... Ek sou ook nie geweet het van die Grieks-Afrikaanse Woordeboek wat in 1964 deur Dr. Philip Nicolaides geskryf is nie. Hy het dit gedoen sodat Grieke wat na Suid-Afrika verhuis het makliker die Afrikaanse grondbeginsels onder die knie kon kry. 'n Mens vra jou af wat ondertussen van daardie werk geword het.
Hulle ken (steeds?) die Eugène Marais-aanmoedigingsprys toe [en 'n magdom ander pryse wat ek nie ken nie].
Hulle is bedrywig by die opstel van vakwoordeboeke, maar ek weet mos nooit wat uitgegee word en wat nie. Ek weet ook nie wat op die werkstapeltjie [in die pyplyn] is nie.
Verder weet ons oor die algemeen absoluut niks van hierdie organisasie nie. Ons weet nie wat hulle beperkte begrotings is nie, ons weet nie watter publikasies verskyn [en te koop!] is nie, ons weet nie hoe die publiek 'n bydrae kan maak nie (nie net geldelik nie, maar ook verstandelik, soos by die opstel van vakwoordeboeke). Is daar 'n kwartaalbrief beskikbaar? Is daar katalogusse beskikbaar van vakwoordeboeke? Waar kan ek die ou werke in die hande kry? Hoeveel van die werke het reeds na Viva verskuif?
Miskien kan die Afrikaanse media 'n bietjie minder lugtyd afknyp aan politieke nuus en ons meer van hierdie organisasie inlig. 'n Bietjie meer Glasnost. Afrikaans en sy ontwikkeling lê ons tog almal na aan die hart...
Die Suid-Afrikaanse Akademie vir Wetenskap en Kuns se webblad verskaf inligting oor talle van die vrae wat hierbo gestel word. Kyk gerus by wwww.akademie.co.za. Aangesien ek die voorsitter van die Taalkommissie en uitvoerende direkteur van VivA is, kan ek kortliks antwoord op enkele van die vrae/wanpersepsies:
(4) Die Akademie het 'n groot biblioteek met Afrikaanse vakwoordeboeke - 'n volledige inventaris daarvan is by my beskikbaar. Enigeen wat toegang tot die biblioteek wil hê, sal egter Pretoria toe moet gaan. Een van die projekte wat ons wil aanpak, is om soveel as moontlik van daardie woordeboeke te digitaliseer. Dit sal egter nie goedkoop wees nie, en ons is op soek na nog geld om die projek van die grond af te kry.
Ek sien vanoggend dat daar 'n artikel op bl. 3 van die Volksblad is hier in Kimberley. Daar word na Gebruiker Morne verwys! Ons het ten minste iets reggekry! Groete! Oesjaar (kontak) 06:33, 28 Januarie 2016 (UTC)
Ek het verlede jaar geskryf oor die duplikasie tussen die artikels Dorslandtrek en Angola-Boere wat byna identies is. Ek ook toe die geleentheid gebruik om te vra oor die getalle boere in Angola, maar dit was 'n bysaak. Ek het wel drie antwoorde gekry oor die syfers en ek sê dankie aan dié wat gehelp het. So, ek wou graag weer aandag bring op die kwessie van die dupliksie dat iemand met kennis van die onderwerp dit dalk kan regstel. Dankie en groete. Rui Gabriel Correia (kontak) 16:09, 28 Januarie 2016 (UTC)
Die lys van Nederlands-vreemdtalige woordeboeke het party tale wat nie baie bekend is nie. Dis veral die werke wat in die koloniale tyd deur sendingsmense oor die 200 of so tale van Indonesië geskryf is. Die probleem is dat ek nie goed weet hoe hulle in Afrikaans te benoem nie en eintlik moet hulle 'n eie bladsy kry. Is dit Minangkabauw, Minangkabaus, Mininkabous ensomeer. Ook bv. "Noefoorsch" soos die ou woordeboek sê, of Biak wat die (Engelse) taalkundige daar nou van maak. Nufoor? Numfor? Nufoors? Biak? Biaks? Nufoor-Biaks? Daaisnaaksevoëlkoptaal? Jcwf (kontak) 16:21, 30 Januarie 2016 (UTC)
Kom ek maak die lewe vir jou makliker: Skryf die taal net so in die opskrif, maar net in skuinsskrif. Wat nie hier opgeneem is nie, kan nie skade doen nie. Ons kan altyd later die dialek/taal regsien of regdokter. 'n Taal soos Ndonga is nie eens in die WAT opgeneem nie, al vorm dit deel van die korpus lys van gedrukte Afrikaans-vreemdtalige woordeboeke. Suidpunt (kontak) 19:22, 30 Januarie 2016 (UTC)
Wiki, gemeenskap- Ek besit bogenoemde boek en dit handel oor die lewe van 'n Lt. P.S Lombard tydens die Tweede Vryheidsoorlog. Dit is saamgestel deur 'n mev. A.M. Jackson en blykbaar in 1935 gedruk. Aan wie kan ek dit skenk vir bewaring? Groete! Oesjaar
Heel toevallig is ek juis besig om 'n boek by WikiSource op te laai van 1935 in Afrikaans [nog 33 bladsye oor uit die 130]. Wat jy kan doen [as die uurglas se sand 80% bo is], is om die bladsye af te tas, met tande geklem op mekaar al 50-1000 bladsye met Job se geduld op te laai by Commons; hopelik sal iemand 'n Götterfunk kry en dit rekenariseer/OCR. Suidpunt (kontak) 18:50, 1 Februarie 2016 (UTC)
Volgens hierdie bron is die boek in 1939 saamgestel. Is daar iets in die voorwoord oor wat met Lt. P.S Lombard gebeur het. Waarom het mev Jackson die boek saamgestel en nie Lombard selfs? Miskien is mev Jackson die dogter van Lombaard en sy het die dagboek geërf nadat Lombard oorlede is. Dit staan seker in die voorwoord. 'n Mens kan die wet hier lees.Martinvl (kontak) 15:03, 2 Februarie 2016 (UTC)]